stanford-oval/wikipedia huggingface dataset:
הלא TV
הערות שוליים

↑  אביבה קרול, ‏"גורמים זרים מתעניינים", באתר גלובס, 23 ביולי 1998
↑  ליאור גרינבאום, ‏מנהלת מרכז אעלאם: הערוץ הלווייני בערבית נועד לטרפד הקמת ערוץ ייעודי בערבית, באתר גלובס, 9 בספטמבר 2001
↑  אביבה קרול וצבי לביא, ‏משרד התקשורת יפרסם מחדש בקרוב את המיכרז לערוץ בערבית בכבלים, באתר גלובס, 6 באפריל 1997
↑  אביבה קרול, ‏הערוץ הערבי בכבלים ישנה את הפרסום למיגזר, באתר גלובס, 20 באפריל 1997
↑  אביבה קרול, ‏הממשלה אישרה את דו"ח פלד לפתיחה הדרגתית של ענף התקשורת המשודרת, באתר גלובס, 11 באוגוסט 1997
↑  ערוץ בשפה האמהרית לא נכלל לבסוף במכרז
↑  אפי לנדאו, ‏משרד התקשורת פרסם מכרז למיון מוקדם להקמת ערוצים יעודיים, באתר גלובס, 1 בדצמבר 1998
↑  אביבה קרול, ‏שובם של הערוצים הייעודיים, באתר גלובס, 31 ביולי 2000
↑  ענת באלינט, חברת ענני תקשורת שוקלת להתמודד במכרז לערוץ הייעודי בשפה הערבית - שייסגר מחר, באתר TheMarker‏, 29 בפברואר 2004
מחר: החלטה לגבי הערוץ הערבי, באתר גלובס, 12 במאי 2004
↑  ענת באלינט, קבוצת "ענני תקשורת" תפעיל את הערוץ בערבית, באתר הארץ, 8 ביוני 2004
↑  ענת באלינט, הערוץ הערבי לא יעלה לאוויר, באתר הארץ, 22 ביוני 2005
↑  יעל גאוני, ‏מוקדי מנסה להפיח רוח חיים במכרז לערוץ הייעודי בשפה הערבית, באתר גלובס, 10 בינואר 2006
↑  יעל גאוני, ‏מועצת הכבלים והלוויין תפרסם שוב מכרזים לערוץ ייעודי בערבית ולערוץ למורשת יהודית, באתר גלובס, 6 בפברואר 2008
↑  אמילי גרינצווייג‏, שמונה קבוצות רכשו את ספר המכרז לערוץ בערבית, באתר וואלה, 2 ביוני 2010
↑  גילי איזיקוביץ, מכרז נוסף לערוץ חדש בשפה הערבית, באתר הארץ, 3 ביוני 2010
↑  אופיר בר-זהר, מועצת הכבלים אישרה את הצעת הקבוצה היחידה שניגשה למכרז על הערוץ הערבי, באתר TheMarker‏, 1 במאי 2011
↑  אמילי גרינצווייג‏, הלא טי.וי זכתה במכרז על הערוץ היעודי בערבית, באתר וואלה, 1 במאי 2011
↑  רועי ברק, ‏הערוץ הערבי קיבל רישיון משר התקשורת משה כחלון, באתר גלובס, 12 בספטמבר 2011
↑  דוד אברהם‏, הערוץ הערבי עלה לשידור, באתר וואלה, 13 במרץ 2012
↑  מזל טוב: הערוץ הערבי באוויר, באתר וואלה, 11 ביוני 2012
↑  דוד אברהם‏, הלא טי.וי זכתה במכרז על הערוץ היעודי בערבית, באתר וואלה, 10 ביולי 2012
↑   נתי טוקר, בגלל חוב של 400 אלף שקל - הערוץ בערבית הורד משידור, באתר TheMarker‏, 28 באוקטובר 2014
↑  לי-אור אברבך, ‏השקה מחדש לערוץ הייעודי בערבית - הלא טי.וי, באתר גלובס, 24 בנובמבר 2015
↑  "מי ידבר על הבחירות בבאקה אל גרבייה בתקשורת הישראלית?", באתר ‏מאקו‏, 25 בנובמבר 2015
↑   נתי טוקר, "נתחרה במהדורות המרכזיות בישראל": הערוץ המצליח והמפתיע שאתם לא מכירים, באתר TheMarker‏, 11 בספטמבר 2019
↑  אורן פרסיקו, בטלוויזיה, באינטרנט, בעיתונות המודפסת, באתר העין השביעית, 12 ביולי 2021
↑  אורן פרסיקו, פנורמה של צריכת תקשורת, באתר העין השביעית, 19 בדצמבר 2022
סמליל הערוץ בעת המכרז
תוכנית פעולה

תוכנית פעולה היא אוסף מסודר של פרטים המשמשים אדם, קבוצה חברתית או ארגון להגשמתה של מטרה מסוימת.
תוכנית הפעולה מתגבשת באמצעות תהליכים של תכנון וארגון והיא מנחה את ההתנהגות. תוכנית פעולה יעילה יכולה למנוע או לצמצם את הסיכוי לשגיאות.
ביצוע תוכנית הפעולה

הביצוע של תוכנית הפעולה מצריך מהאדם הפעלה של שליטה עצמית. זאת בשונה מפעולה אקראית או פעולה אימפולסיבית המונעת על ידי דחפים ומתבצעת ללא מודעות להשלכות האפשריות שלה ולמשמעות שלהן.
כמו כן, ייתכן שתדרש יכולת פתרון בעיות על מנת לגבש את התוכנית ולהתמודד עם אתגרים בלתי צפויים במהלך יישומה.
סוגים שונים של תוכניות פעולה

ישנם מספר סוגים של תוכניות פעולה המיועדות עבור גורמים, מצבים ויעדים שונים.
לעיתים קרובות תוכניות המיועדות לשמש ארגונים עסקיים או את המגזר הציבורי מנוסחות במסמך רשמי בעל מבנה מקובל.
דוגמות לסוגים שונים של תוכניות פעולה:
תוכנית עסקית היא מסמך ניהולי המספק תמונה עתידית כוללת של העסק או המיזם מכל הבחינות – מבחינה שיווקית, טכנולוגית, תפעולית, כלכלית ועוד. הסיבה העיקרית להכנת תוכנית עסקית היא ניתוח שיטתי ומסודר של העסק, לשם גיוס הון ושיתוף פעולה, בדיקת כדאיות מעמיקה ותכנון אסטרטגיה עסקית לעסק.
תוכנית חומש היא תוכנית כלכלית המגדירה את היעדים הכלכליים של ממשלה, או גוף אחר, לתאריך יעד של חמש שנים.
תוכנית מגירה היא תוכנית פעולה שטרם הוחלט על הוצאתה אל הפועל, או תוכנית שמיועדת לשעת חירום.
תוכניות בתחום התכנון והבנייה:
תוכנית (אדריכלות) היא שרטוט המציג באופן דו-ממדי את צורת הבינוי התלת־ממדית על פרטיה השונים. תוכנית היא סוג המסמך הבסיסי ביותר המתאר את המבנה על ידי היטל גרפי על מישור המקביל לקרקע.
תוכנית בניין עיר היא מסמך בעל תוקף חוקי שנועד להסדיר את השימוש בקרקע בשטח נתון כלשהו.
תוכנית דרך היא תוכנית שכלולה בתוכנית מתאר ארצית לדרכים או בתוכנית מתאר ארצית למסילות ברזל או תוכנית שנגזרת מתוכנית מתאר ארצית לדרכים.
תוכנית הגשה היא מכלול של תוכניות וטפסים המוגשים עבור קבלת היתר בנייה לוועדה המקומית לתכנון ובנייה. תוכנית ההגשה מכונה "גרמושקה" (מכיוון שהיא מקופלת כמו אקורדיון) ו"התיק הוורוד" (מכיוון שהיא מאוחסנת בתיק קרטון בצבע ורוד).
תוכנית לשימור אתרים היא תוכנית שנועדה לשמור על אתרים בעלי חשיבות היסטורית, לאומית, אדריכלית או ארכאולוגית.
תוכנית מתאר ארצית היא תוכנית החלה על כל שטח מדינת ישראל והיא משפיעה גם על התכנון המחוזי והמקומי, ועל נושאים בעלי חשיבות ציבורית כמו עקרונות בינוי ושימוש בחופים, דרכי תחבורה ועוד נושאים שיש להם חשיבות כלל ארצית.
תוכנית מתאר מקומית היא תוכנית מתאר ברמה של הרשות המקומית, אשר בתוכה יש התייחסות לתיחום של שטחים, הוראות בנייה, מגבלות בנייה, מקומות לפינוי אשפה, בתי עלמין דרכים בשטח היישוב ומאפיינים נוספים של התכנון העירוני. במסגרת הסדרתם של התכנון והבנייה בישראל, תוכנית מפורטת דומה לתוכנית מתאר מקומית אך היא מוגבלת בשינוי ייעוד. היא אינה יכולה לייעד שטח שאינו לצורכי ציבור ולשנות את ייעודו לשטח לצורכי ציבור.
ראו גם

אסטרטגיה (מדעי החברה)
נוהל
תכסיס (תורת המשחקים)
ויקטוריה (טלנובלה)

| --- | --- |
 סוגה:  טלנובלה
 יוצרים:  ברנרדו רומרו
 שחקנים:  ויקטוריה רופו ארתורו פניצ'ה מאוריסיו אוכמן אנדריאה לופז דיאנה קיחאנו
 ארץ מקור:  קולומביה
 שפות:  ספרדית 
 מספר עונות:  1
 מספר פרקים:  171
 הפקה
 חברת הפקה:  RTI Producciones 
 אורך פרק:  45 דקות
 שידור
 רשת שידור:  טלמונדו ויוה
 תקופת שידור מקורית:  4 בדצמבר 2007 – 1 באוגוסט 2008
 קישורים חיצוניים
 אתר רשמי
 דף התוכנית ב-IMDb
 
ויקטוריה (בספרדית: Victoria) היא טלנובלה קולומביאנית משנת 2007, אשר הופקה על ידי חברת טלמונדו. הסדרה מבוססת על הטלנובלה "סניורה איזבל" (1993). לטלנובלה יש 171 פרקים. הסדרה נמכרה ל-21 מדינות.
עלילה

ויקטוריה מנדוסה, אישה בת 50 ואמא לשלושה ילדים: פאולה, מריאנה וסנטיאגו, מגלה ביום החגיגות לכבוד 25 שנים לנישואיה, שלבעלה אנריקה, יש מאהבת צעירה בשם טטיאנה לופז. לפתע, כל חייה של ויקטוריה מתרסקים סביבה, ברגע שהיא מבינה שנישואיה נכשלו. בעוד ויקטוריה מנסה לעכל את הכאב, היא פוגשת את חרונימו אקוסטה, גבר בן 33, גרוש עם ילד. ויקטוריה מתאהבת באיש הצעיר, ומחליטה לתת הזדמנות שנייה לאהבה.
צוות שחקנים

ויקטוריה רופו - ויקטוריה סנטיסטבן דה מנדוסה
ארתורו פניצ'ה - אנריקה מנדוסה
מאוריסיו אוכמן - חרונימו אקוסטה
אנדריאה לופז - טטיאנה לופז
דיאנה קיחאנו - קמילה מאטיס
חוויאר דלגיודיס - חררדו קארדנס
לאורה פריסו - מריאנה מנדוסה
ריקרדו אבארסה - סנטיאגו מנדוסה
אדריאנה רומרו - ולריה
חוסה חוליאן גביריה - מרטין אקוסטה
פטריסיה גריסאלס - קרלוטה
מרגלידה קסטרו - מרסדס סנטיסטבן
לאורה לונדונו - אליזה
אנדרס פליפה מרטינז - גלירמו
רוברטו מנריקה - סבסטיאן
קמילו טרוחילו - ארתורו קארדנס
ריקרדו גונסלס - הנרי
ג'רלדין בסן - פאולה מנדוזה
מריה הלנה דוארינג - הלנה קארדנס
רונן מנליס

דוברי צהל בעבר מברכים את רונן מנליס עם כניסתו לתפקיד, 19 במרץ 2017
רונן מנליס, בעת כהונתו כרע"ן ביחידת המודיעין של פיקוד הצפון, בדרגת סא"ל
רונן צבי מָנֵלִיס (נולד ב-10 בינואר 1979) הוא עיתונאי ופרשן ישראלי הפועל בתאגיד השידור הישראלי. מנכ"ל המשרד לנושאים אסטרטגיים לשעבר. שימש דובר צה"ל, בדרגת תת-אלוף, מ-18 במאי 2017 עד 15 בספטמבר 2019. קודם לכן שימש עוזר הרמטכ"ל.
ביוגרפיה

רונן מנליס נולד בירושלים וגדל בבית שמש. למד במכללת אורט בגבעת רם וכיהן כיו"ר מועצת התלמידים בבית הספר. התגייס לצה"ל ב-1997 ושירת בתפקידים שונים במערך מודיעין השדה של חיל המודיעין ובאגף המודיעין במטכ"ל.
בשנים 1999–2000, בעת הלחימה בדרום לבנון, שימש כקצין מודיעין בסיירת צנחנים, קמ"ן בחטיבה המרחבית שומרון בשנים 2003–2005, ראש מדור בחטיבת המחקר באמ"ן בשנים 2009–2010, ראש ענף לבנון בפיקוד הצפון בשנים 2010–2012, קמ"ן אוגדת עזה בשנים 2012–2014 וקמ"ן מפקדת העומק בשנים 2014–2015.
מנליס שימש כראש לשכתו של גדי איזנקוט כשהיה ראש אגף המבצעים ומפקד פיקוד הצפון ולאחר מכן היה עוזר הרמטכ"ל בשנים 2015–2017.
בפברואר 2017 החליט הרמטכ"ל אייזנקוט למנותו לדובר צה"ל. ב-18 במאי נכנס לתפקידו וקיבל דרגת תת-אלוף ייצוגית. החל מספטמבר 2018 קובעה דרגתו לתא"ל. ב-15 בספטמבר 2019 הוחלף על ידי הדי זילברמן ויצא לחופשת שחרור עד ינואר 2021.
מנליס הוא בעל תואר ראשון בהיסטוריה מהאוניברסיטה העברית ותואר שני במדעי המדינה מאוניברסיטת תל אביב.
מנליס מרצה בבית הספר לתקשורת במכללה למנהל ובתוכנית לדיפלומטיה ציבורית במרכז הבינתחומי הרצליה.
במרץ 2020 מונה כחלק מהצוות של האלוף במילואים רוני נומה לנהל את משבר הקורונה בעיר בני ברק בעקבות התפרצות מוגברת של מגפת הקורונה בעיר.
ביוני 2020 מונה על ידי השרה אורית פרקש-הכהן למנכ"ל המשרד לנושאים אסטרטגיים. ב-23 בדצמבר 2020 הודיע על התפטרותו מהתפקיד. במסגרת תפקידו הוביל מנליס לגיבוש אסטרטגיה חדשה לפעילות המשרד ובמרכזה מעבר לפעילות דיגיטלית גלויה ולשיפור שקיפות פעילות המשרד. ב-23 בדצמבר, במכתב התפטרותו ציין כי בנסיבות שנוצרו לא ניתן לקדם את עבודת המטה שהוביל למיזוג מספר משרדי ממשלה לצורך שיפור אפקטיביות הפעולה שלהם.
במרץ 2022 הצטרף לחטיבת החדשות של "כאן" ומשמש בתפקיד פרשן ומגיש. הוא מגיש תוכנית שבועית בכאן ב יחד עם הכתבת המדינית, גילי כהן, וחבר קבוע בפאנל הפרשנים של "חדשות שישי".
באוקטובר 2023 במהלך מלחמת חרבות ברזל התגייס מנליס למילואים וסייע לדובר צה"ל, דניאל הגרי. בעקבות טבח שבעה באוקטובר הודה שהוא היה שבוי בקונספציה לגבי חמאס ולא הבין שהרצון של חמאס לרצוח גדול מרצונו לחיות. הוא האשים את אביב כוכבי שבתקופתו התפתחה בצבא נורמה של התיישרות עם המפקד ודיכוי הבעת דעות נוגדות.
מנליס נשוי ואב לשניים. מתגורר במזכרת בתיה, ומכהן כחבר מועצת העיר מטעם רשימת "מזכרת מתעוררת נבחרת ההורים והרשימה הליברלית".
ביאורים

↑  רונן מנליס בכניסתו לתפקיד דובר צה"ל עם דוברים קודמים: מימין אבי בניהו, אלוף פולי מרדכי, אלוף מוטי אלמוז, עמוס גלעד, אפרים לפיד, מנליס (18 מאי 2017). צילום: דובר צה"ל
הערות שוליים

↑  לילך שובל, דובר צה"ל הבא: אל"מ רונן מנליס, באתר ישראל היום, 7 בפברואר 2017
1 2  גילי כהן ועמוס הראל, דובר צה"ל הבא: עוזרו של הרמטכ"ל איזנקוט, אל"ם רונן מנליס, באתר הארץ, 7 בפברואר 2017
↑  מינוי המנהל הכללי של המשרד לנושאים אסטרטגיים, באתר משרד ראש הממשלה, 21 ביוני 2020
↑   חגי עמית, כוכבי אישר - ודובר צה"ל ימונה למנכ"ל המשרד לעניינים אסטרטגיים, באתר TheMarker‏, 2 ביוני 2020
↑  עידן יוסף, מנכל המשרד לעניינים אסטרטגיים ממליץ לסגור את המשרד, באתר News1 מחלקה ראשונה, 23 בדצמבר 2020
↑  גילי ומנליס, באתר תאגיד השידור הישראלי, בדיקה אחרונה ב־1 באפריל 2022
↑   האשליה הגדולה שמוכרים לנו: המנגנון של דובר צה"ל לשעבר, סרטון בערוץ "כאן | חדשות - תאגיד השידור הישראלי", באתר יוטיוב (אורך: 24:03)
↑  פורטל הבחירות לרשויות המקומיות - מזכרת בתיה
| --- | --- |
בקרת זהויות :  NLI: 987007524521105171  VIAF: 315203731   WorldCat (עם VIAF): 315203731
אוגורי סיסטמס

| --- | --- |

 נתונים כלליים
 מייסדים:  סער יוסקוביץ' וגל שאול
 תקופת הפעילות:  אוקטובר 2011 – הווה (כ־13 שנים) 
 מיקום המטה:  חיפה, ניו יורק
 ענפי תעשייה:  בקרה תעשייתית
 מנכ"ל:  סער יוסקוביץ'
  
 www.augury.com
 
אוגורי סיסטמס בע"מ, המוכרת במותג Augury היא חברה פרטית ישראלית המפתחת ומייצרת חיישנים ותוכנה לפיקוח על תקינותן של מכונות תעשייתיות.
היסטוריה

החברה נוסדה במרץ 2012 על ידי סער יוסקוביץ' (מנכ"ל החברה), בוגר הטכניון בהנדסת חשמל ופיזיקה, וגל שאול (CTO), בוגר הטכניון במדעי המחשב. החברה מפתחת ומייצרת חיישנים ותוכנה לפיקוח על תקינותן של מכונות תעשייתיות. חיישני החברה קולטים באופן רצוף נתונים מהמכונות, כגון צליל (הרעש שמשמיעה המכונה), טמפרטורה וקרינה אלקטרומגנטית, ולפי נתונים אלה תוכנה מזהה תקלה בפעילות של מכונה ומתריעה על כך, ובכך מאפשרת את איתור התקלה בשלב מוקדם, ומצמצמת את הנזק שעלול להיגרם. מוצרי החברה הם שילוב של אינטרנט של הדברים עם בינה מלאכותית. עם ענפי התעשייה שבהם פעילה החברה נמנים תעשיית המזון והמשקאות, כימיה, פרמצבטיקה, נייר ועוד. הכנסות החברה מבוססות על דמי מנוי לכל מכונה שבה מותקנים החיישנים שלה. עם לקוחות החברה נמנים קולגייט-פלמוליב, פפסיקו, נסטלה, כי"ל, תנובה, חברת החשמל לישראל, מקורות ועוד. לחברה מרכזי פיתוח בחיפה ובת"א, ומשרד שיווק בניו יורק. באוקטובר 2021 הועסקו בה יותר מ-220 עובדים.
ב-2021 זכתה החברה בפרס אטלס.
היסטוריה > גיוס הון

בגיוס ראשוני באוקטובר 2014 גייסה החברה שני מיליון דולר.
באוגוסט 2015 גייסה החברה 7 מיליון דולר.
ביוני 2018 גייסה החברה 17 מיליון דולר.
בינואר 2019 גייסה החברה 25 מיליון דולר, ורכשה את חברת ההזנק האמריקאית Alluvium.
באוקטובר 2020 גייסה החברה 55 מיליון דולר.
באוקטובר 2021 גייסה החברה 180 מיליון דולר לפי שווי של יותר ממיליארד דולר (אחרי הכסף), ובכך הפכה לחד-קרן.
בפברואר 2025 גייסה החברה 75 מיליון דולר לפי שווי של יותר ממיליארד דולר.
הערות שוליים

↑  מערכת ice, הסטארטאפ הישראלי יטמיע בינה מלאכותית לחברת כיל, באתר אייס, 8 באפריל 2021
↑  הילה חיימוביץ', ‏גיוס: Augury הישראלית מגייסת 7 מיליון דולר עבור פיתוח מבריק למכונות, באתר Geektime‏, 27 באוגוסט 2015
↑  הילה חיימוביץ', ‏שאזאם למכונות תעשייתיות: Augury הישראלית מגייסת 17 מיליון דולר, באתר Geektime‏, 19 ביוני 2017
↑  יניב אביטל, ‏חברת Augury הישראלית מגייסת 25 מיליון דולר ורוכשת סטארטאפ אמריקאי, באתר Geektime‏, 31 בינואר 2019
↑  אושרי אלקסלסי, ‏חברת Augury הישראלית גייסה 55 מיליון דולר כדי להאזין למה שהמכונות "אומרות", באתר Geektime‏, 14 באוקטובר 2020
↑  מאיר אורבך, יוניקורן חדש מחיפה - Augury גייסה 180 מיליון דולר; "המטרה לטווח הארוך - לא להימכר", באתר כלכליסט, 26 באוקטובר 2021;
אושרי אלקסלסי, ‏חד-קרן ישראלי חדש עושה כסף מלהאזין למכונות, באתר Geektime‏, 26 באוקטובר 2021
↑  מאיר אורבך, הסטארט-אפ אוגורי גייס 75 מיליון דולר לפי שווי של מעל למיליארד דולר, באתר כלכליסט, 19 בפברואר 2025
זורו: החרב והוורד

| --- | --- |
 מבוסס על:  Zorro stories 
 סוגה:  טלנובלה
 שחקנים:  כריסטיאן מאייר מרלן פבלה ארתורו פניצ'ה אנדריאה לופז הארי גייטנר
 ארץ מקור:  מקסיקו
 שפות:  ספרדית 
 מקום התרחשות:  לוס אנג'לס 
 מספר עונות:  1
 מספר פרקים:  122
 הפקה
 חברת הפקה:  טלמונדו 
 הפצה:  Telemundo Internacional 
 אורך פרק:  60 דקות
 שידור
 רשת שידור:  טלמונדו
 תקופת שידור מקורית:  12 בפברואר 2007 – 23 ביולי 2007
 קישורים חיצוניים
 דף התוכנית ב-IMDb
 
זורו: החרב והוורד (בספרדית: Zorro: la Espada y la Rosa) היא טלנובלה מבית טלמונדו, שהופקה בשנת 2007, בשיתוף החברות סוני וטלוויסה. כוכבי הטלנובלה הם כריסטיאן מאייר ומרלן פבלה. עלילת הטלנובלה מבוססת על עלילת הסיפור זורו.
עלילה

מרבית העלילה מתרחשת באזור קליפורניה בתחילת המאה ה-19. הכפר סנטה לוסיה נכבש על ידי קבוצת ספרדים שמנסה לכבוש את כל האדמות באזור זה ולרצוח את כל האינדיאנים הנמצאים שם. צעיר ספרדי בשם פרננדו סנצ'ס דה מונקדה, רוצח אינדיאנית הנקראת "טויפורניה" לעיני בנה בן ה-5, ששמו "טיש'ה" (זורו קטן). הילד נולד לאחר רומן בין האינדיאנית עם קפיטן ספרדי, אלחנדרו דה לה וגה, שכאשר שנים לאחר מכן נודע לו על קיומו של הילד, מכיר בו ומטביל אותו תחת השם דיאגו דה לה וגה. הוא מסתיר מסיכה, שכמיה וחרב המשמשות את הזהות האחרת שלו: זורו, המתעמת ונלחם נגד אלה שרומסים את העניים. רק שני אנשים מכירים את סודו: חברו ברנרדו והאב תומאס שהיה מדריכו בזמן שנהפך לזורו. אזמרלדה היא בחורה צעירה, יפה והרפתקנית. אזמרלדה מגלה את מוצאה האמיתי כשנודע לה שהיא גודלה על ידי אדם שאינו אביה, ושהופרדה מאמה האמיתית: צוענייה שנכלאה. אזמרלדה מוכנה לעשות הכל כדי לגלות אם אמה עדיין חיה, ואם כן לשחררה מההסגר בו הייתה כל כך הרבה שנים. כחלק מתוכניתה, אזמרלדה נענית לקפיטן ריקרדו מונטרו, מפקד צבאי ומנהל הכלא אך בו בזמן אויב אישי של דיאגו דה לה וגה ויותר מכך, של זורו, במטרה לחדור לתאים ולאתר את מיקומה של אמה. היא מצליחה לגרום לכך שמונטרו ירגיש תשוקה חולנית כלפיה, מה שיהפוך את חייה לסיוט.
צוות שחקנים ודמויות

דיאגו דה לה וגה (כריסטיאן מאייר): בנו של הקצין אלחנדרו דה לה וגה, מרומן שהיה לזה עם לוחמת אינדיאנית אותה נשא לאישה. תחת חסותו של האב תומאס הוא לומד את ערכי הצדק ובו בזמן מאומן למה שיבוא שנים לאחר מכן.
אזמרלדה סנצ'ס דה מונקדה (מרלן פבלה): בתו של פרננדו סנצ'ס דה מונקדה ובתה של הצועניה שרה-קאלי. אחותה למחצה של מריאנחל ואחייניתה של אלמודנה.
פרננדו סנצ'ס דה מונקדה (ארתורו פניצ'ה): איש קר ואכזר. החולשות שלו הן מריאנחל בתו הבכורה, ומריה פיה דה לה וגה, האישה היחידה שאהב בחייו וביטלה את חתונתם, מה שדי הותיר חלל אצל פרננדו.
אלחנדרו דה לה וגה (אוסבלדו ריוס): איש צבא ובן למשפחה מכובדת בספרד. אלחנדרו הוא גבר אלגנטי ומושך. המראה שלו משדר את הביטחון והמעמד שהוא נושא בדם.
רנסו הצועני (אריק אליאס): גבר נאה בעל מבט עמוק. מנצל כל שנייה מחייו לכל מה שסובב אותו. גאה, יהיר ובעל כבוד עצמי שעליו הוא מגן בתשוקה רבה. הוא יתאהב באזמרלדה ויהווה יריב ראוי לזורו.
פיסארו (הקטור סוארז גומיס): חסר רחמים, חזק, אנרגטי וחסר מצפון. הוא עושה כל מה שמונטרו מבקש ממנו ולא מהסס לרגע ברגע של מילוי פקודות.
מריאנחל סנצ'ס דה מונקדה (אנדריאה לופז): הבת הבכורה של פרננדו סנצ'ס דה מונקדה. אחותה למחצה של אזמרלדה, ואחייניתה של אלמודנה. יחד עם ריקרדו מונטרו השניים יעשו הכל על מנת להפריד בין דיאגו ואזמרלדה.
ריקרדו מונטרו (הארי גייטנר): בן למשפחת סוחרים ספרדית. למרות שאין לו שם משפחה ששייך למלוכה, הוא מרגיש עצמו מעל כולם.
האב תומאס ויז'רטה (חורחה קאו): בעל מראה מוצק, אך בעל מראה פנים אדיב. בעל כוח פיזי חזק, מיומן עם החרב ונלחם טוב באגרופיו.
הנזירה סופליסיוס (נטשה קלאוס): צעירה, יפה ובעלת עבר אפל. כדי לנקות את נשמתה היא נכנסה לחיים הרוחניים, כשנהפכה לנזירה.
אלמודנה סנצ'ס דה מונקדה (לולי בוסה): אחותו המסורה של פרננדו.
אולמוס (ראול גוטיירס): יד ימינו של המושל, מנהל את חשבונותיו וממלא את שליחותיו. אלמוס הוא גיבן, אשר מסתיר את קרחתו עם פיאה.
מריה פיה דל לה וגה (אנדריאה מונטגרו): אחותו של אלחנדרו דה לה וגה, ודודתו של דיאגו. בעבר הייתה ארוסתו של פרננדו סנצ'ס דה מונקדה. לבה טהור למרות שבתוכה יש תשוקה בוערת שמענה אותה.
ברנרדו (ריקרדו גונזלס): חבר ואיש סודו של דיאגו דה לה וגה, שותף בכל התעלולים שלו ושומר סודותיו, במיוחד עם זהותו הכפולה כזורו.
יומלאי (אדריאנה קמפוס): אינדיאנית עם כוח עמידות ויכולת. אחותו של האינדיאני חקו, שנרצח על ידי פרננדו סנצ'ס דה מונקדה.
ריברדייל (סדרת טלוויזיה)

| --- | --- |

כותרת הפתיח של הסדרה
 מבוסס על:  חוברות קומיקס מאת "ארצ'י קומיקס"
 סוגה:  דרמה מותחן סדרת נעורים
 יוצרים:  רוברטו אגירה-סאקאסה
 שחקנים:  קיי. ג'יי. אפא לילי ריינהרט קול ספראוס קמילה מנדס מדליין פטץ' אשלי מארי לוק פרי קייסי קוט מריסול ניקולס מארק קונסואלס מדשן אמיק סקיט אולריך ונסה מורגן צ'ארלס מלטון
 פסקול:  list of Riverdale soundtracks 
 ארץ מקור:  ארצות הברית 
 שפות:  אנגלית 
 מקום התרחשות:  Riverdale 
 מספר עונות:  7 
 מספר פרקים:  137 (נכון ל־23 באוגוסט 2023) 
 תוכנית המשך:  הרפתקאותיה המצמררות של סברינה (2018-2020) קייטי קין (2020)
 הפקה
 מפיקים בפועל:  גרג ברלנטי שרה שכטר ג'ון גולדווטר רוברטו אגירה-סאקאסה
 חברת הפקה:  Berlanti Productions CBS Television Studios Warner Bros. Television
 הפצה:  האחים וורנר טלוויזיה, נטפליקס, אייטונס 
 עורכים:  מרווין מאטיקה 
 אתר צילומים:  ונקובר, קולומביה הבריטית
 טכניקת צילום:  מצלמה יחידה 
 מוזיקה:  ג'ולי פלק 
 אורך פרק:  42–46 דקות
 שידור
 רשת שידור:  The CW 
 רשת שידור בישראל:  נטפליקס
 פורמט (תמונה):  HDTV 1080i
 פורמט (קול):  דולבי דיגיטל
 תקופת שידור מקורית:  26 בינואר 2017 – 23 באוגוסט 2023
 קישורים חיצוניים
 אתר רשמי
 דף התוכנית ב-IMDb
 
ריברדייל (באנגלית: Riverdale) היא סדרת טלוויזיה אמריקאית מסוגת דרמת מותחן נעורים, המבוססת על חוברות הקומיקס שפורסמו על ידי הוצאת הקומיקס "ארצ'י קומיקס" המספרות את סיפוריהם של ארצ'י וחבריו הגרים בעיירה ריברדייל השוכנת על שפת גדת נהר הסוויטווטר. הסדרה עלתה לשידור ברשת The CW. ב-22 במרץ 2022, נמסר כי הסדרה חודשה לעונה שביעית, וב-19 במאי 2022, הוכרז כי עונה זו תהיה האחרונה.
הסדרה חולקת יקום משותף באופן לא-רשמי עם סדרת מקור של נטפליקס בשם "הרפתקאותיה המצמררות של סברינה", שעלתה לשידור בנטפליקס ב-26 באוקטובר 2018. ב-6 בפברואר 2020, עלתה לשידור סדרת הספין אוף הראשונה של הסדרה, "קייטי קין", שגם משודרת ברשת The CW.
בישראל, הסדרה זמינה לצפייה דרך נטפליקס.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | דירוג | ממוצע צופים (במיליונים) |
| --- | --- | --- | --- | --- | --- | --- | --- |
|  | 1 | 13 | 13 | 26 בינואר 2017 | 11 במאי 2017 | 154 | 1.69 |
|  | 2 | 22 | 22 | 11 באוקטובר 2017 | 16 במאי 2018 | 173 | 2.11 |
|  | 3 | 22 | 22 | 10 באוקטובר 2018 | 15 במאי 2019 | 166 | 1.74 |
|  | 4 | 19 | 19 | 9 באוקטובר 2019 | 6 במאי 2020 | 122 | 1.35 |
|  | 5 | 19 | 19 | 20 בינואר 2021 | 6 באוקטובר 2021 | 145 | 1.01 |
|  | 6 | 22 | 22 | 16 בנובמבר 2021 | 31 ביולי 2022 | 133 | 0.46 |
|  | 7 | 20 | 20 | 29 במרץ 2023 | 23 באוגוסט 2023 | 129 | 0.39 |
עלילת הסדרה > רקע עלילתי

עלילת הסדרה מספרת את סיפורם של ארצ'י אנדרוז ושלושת חבריו, בטי קופר, ג'אגהד ג'ונס וורוניקה לודג', שגרים בעיירה ריברדייל השוכנת על גדת הנהר הסוויטווטר ולומדים בתיכון המקומי. עם פתיחת העונה הראשונה, ארצ'י וחבריו מגלים שהעיירה ותושביה מסתירים סודות אפלים.
עלילת הסדרה > עונה 1

במהלך חופשת הקיץ, ביום העצמאות, התאומים בלוסום יוצאים לשייט בנהר הסוויטווטר, שבמהלכה, ג'ייסון, הקוורטרבק המקומי ונער פופולרי בתיכון ריברדייל, טבע בעקבות התהפכות הסירה ואילו אחותו, שריל, יצאה בשלום מהתאונה. עם תחילת שנת הלימודים, ורוניקה לודג', בתו של היירם לודג', איש עסקים ומאפיונר שנאסר בעקבות אשמת מעילה, מגיעה לעיר ותופסת את תשומת לבו של ארצ'י. בטי ורוניקה הופכות במהרה לחברות, למרות ששתיהן מאוהבת בארצ'י. קווין קלר ומוס מייסון, שני תלמידי תיכון, מוצאים את גופתו של ג'ייסון על יד האגם, ומגלים שהוא נורה בראשו. למחרת, שריל נעצרת בשל ראיות שחושפות שהוא נרצח למעשה שבוע לאחר יום העצמאות. בטי מפעילה מחדש את עיתון בית הספר, ה"בלו אנד גולד". במקביל, שריף קלר מגלה כי כל הראיות שלו נגנבו. בינתיים, ג'אגהד מציע לבטי לחקור את אחוזת ת'ורנהיל בחיפוש אחר רמזים, והשניים נתקלים בסבתם של ג'ייסון ושריל, רוז, שמגלה שג'ייסון ופולי, אחותה של בטי שנעלמה בנסיבות מסתוריות, היו מאורסים. חקירתם של בטי וג'אגהד מקרבת בין השניים, שאף מפתחים רגשות רומנטיים אחד כלפי השנייה ובמקביל מביאה אותם לפגוש פנים מול פנים את אחותה של בטי, פולי, שמוחזקת בכפייה במנזר האחיות החסד השקט, כשהיא לא מודעת למותו של ג'ייסון ונמצאת בחודש השביעי להריונה.
פולי מספרת לשריף קלר שג'ייסון היה אמור לבצע משלוח סמים תמורת כסף לפני ששניהם ברחו. לאחר מכן, במסיבת הלידה עבור התאומים של פולי, היא מבקשת להתגורר באחוזת ת'ורנהיל. ארצ'י הולך עם שריל לאירוע בביתה. במהלך האירוע, ארצ'י לומד מפולי שהיא עברה לגור עם משפחת בלוסום במטרה לחשוף את האמת על מותו של ג'ייסון. במהלך נשף "השיבה הביתה", המשטרה מבצעת חיפוש בקרוואן של אף. פי. (אביו של ג'אגהד ומנהיג הסרפנטס) ועוצרת אותו בטענה שרצח את ג'ייסון, אך הנסיבות משכנעות את ארצ'י וורוניקה שאף. פי. הופלל. האל (אביה של בטי) חושף בפני בטי ואליס (אימה של בטי) שמשפחת קופר ומשפחת בלוסום הם בני דודים, מה שהופך את יחסיהם של ג'ייסון ופולי לגילוי עריות. בעזרתו של קווין, ג'אגהד ובטי חוקרים את הקראוון, שם השניים מוצאים דיסק און קי המכיל סרטון המתעד את קליפורד (אביו של שריל וג'ייסון) רוצח את ג'ייסון. כאשר המשטרה הולכת לעצור את קליפורד, מתגלה שהוא כבר התאבד ועם התאבדותו, מתברר שהוא היה מעורב בעסקי סמים ושג'ייסון גילה על כך, מה שהוביל לרציחתו. במקביל, אליס מגלה לבטי שהיא נכנסה להריון בשנות התיכון, אך האל כפה עליה למסור את התינוק לאימוץ. הרוסה כתוצאה מסודותיו ומהתאבדותו של אביה, שריל מנסה להטביע את עצמה בנהר הסוויטווטר, אבל ארצ'י, ורוניקה, בטי וג'אגהד, מצילים אותה. העונה מסתיימת כששודד מסתורי חבוש ברדס שחור נכנס ל"פופ'ס שוקליט" - בית קפה מקומי, בזמן שארצ'י ופרד (אביו של ארצ'י) סועדים שם, וכאשר ארצ'י מנסה להתערב, השודד יורה בפרד.